আন্তর্জাতিক বাইসেক্সুয়ালিটি সম্মেলন

ইন্টারন্যাশনাল কনফারেন্স অন বাইসেক্সুয়ালিটি (বাংলা অনুবাদ: আন্তর্জাতিক উভকামীতা সম্মেলন, সংক্ষিপ্ত রূপ: আইসিবি), যা আন্তর্জাতিক বাইকন নামেও পরিচিত, এটি বিশ্বের সকল উভকামী কর্মী, গবেষক এবং শিক্ষাবিদদের দ্বারা সম্মিলিতভাবে আয়োজিত একটি পর্যায়ক্রমিক সমাবেশ। এই সম্মেলন উভকামী সম্প্রদায়ের রাজনৈতিক, সামাজিক, সাংস্কৃতিক এবং মনস্তাত্ত্বিক বিষয়ে আলোচনা, অভিজ্ঞতা বিনিময় এবং নীতিগত কর্মপন্থা নির্ধারণের একটি গুরুত্বপূর্ণ মঞ্চ হিসেবে কাজ করত।

ফ্রিট্‌জ ক্লেইন এবং তাঁর কয়েকজন সহযোদ্ধা মানবাধিকারকর্মীর উদ্যোগে এই আন্তর্জাতিক সম্মেলনের সূচনা হয়। প্রথম আইসিবি সম্মেলন অনুষ্ঠিত হয় ১৯৯১ সালে নেদারল্যান্ডের আমস্টারডামে এই সম্মেলন আসলে ১৯৮৪ সালে যুক্তরাজ্যে এবং ১৯৯০ সালে সান ফ্রান্সিসকোতে আয়োজিত বাইকন সম্মেলনেরই এক পর্যায়ক্রমিক ধারাবাহিক সম্মেলন হিসাবে আয়োজিত হয়েছিল। উভকামী সম্প্রদায়ের জন্য এই সম্মেলন ছিল একটি যুগান্তকারী পদক্ষেপ, কারণ এই সম্মেলনের মাধ্যমে আন্তর্জাতিক পর্যায়ে উভকামীদের জীবনের অভিজ্ঞতা, সমস্যা সম্পর্কে প্রকাশ করার সুযোগ পাওয়া যায়। এছারাও এলজিবিটি অধিকার আন্দোলনের সাথে যুক্ত দলগুলি মিলিত হয়ে তাদের আন্দোলন কৌশল সম্পর্কে আলোচনা করার সুযোগ পেত। সম্মেলনের লক্ষ্য ছিল উভকামীদের দৃশ্যমানতা বৃদ্ধি, বৈষম্যের বিরুদ্ধে প্রতিরোধ গড়ে তোলা এবং প্রাতিষ্ঠানিক ও সমাজবিজ্ঞানভিত্তিক গবেষণার মাধ্যমে উভকামী পরিচয়ের জটিলতা ও বৈচিত্র্য তুলে ধরা। এই আন্তর্জাতিক সম্মেলনের শেষ আসর অনুষ্ঠিত হয়েছিল ২০১০ সালে যুক্তরাজ্যের লন্ডনে। আইসিবি বিশ্বজুড়ে উভকামী আন্দোলনের একটি গুরুত্বপূর্ণ অনুষঙ্গ হিসেবে বিবেচিত ছিল। যদিও আইসিবি সম্মেলন বর্তমানে আর অনুষ্ঠিত হয় না, তবে এর রেখে যাওয়া প্রভাব আজও উভকামী অধিকারের আন্তর্জাতিক লড়াইয়ে অনুপ্রেরণা জোগায়।

 অতীতের ঘটনাবলী 
 সংখ্যা তারিখ অবস্থান দেশ অংশগ্রহণকারীর সংখ্যা মন্তব্য ১ম আইসিবি অক্টোবর ১৯৯১ আমস্টারডাম নেদারল্যান্ডস ২৫০ — ২য় আইসিবি ২৩–২৫ জুন ১৯৯২ লন্ডন যুক্তরাজ্য ২৫৩ উত্তর লন্ডনের একটি গির্জায় অনুষ্ঠিত হয় ৩য় আইসিবি ২৪ জুন ১৯৯৪ নিউ ইয়র্ক শহর মার্কিন যুক্তরাষ্ট্র ৩৫০ এই অনুষ্ঠানটি স্টোনওয়াল বার্ষিকীর ২৫ বছর পূর্তির সপ্তাহে অনুষ্ঠিত হয়। সম্মেলনের বহু অংশগ্রহণকারী "আন্তর্জাতিক উভকামী" ব্যানারের অধীনে প্যারেডে অংশগ্রহণ করেন। ৪র্থ আইসিবি অক্টোবর ১৯৯৬ বার্লিন জার্মানি ১৯৬ — ৫ম আইসিবি ৩–৫ এপ্রিল ১৯৯৮ হার্ভার্ড বিশ্ববিদ্যালয়, ক্যামব্রিজ, ম্যাসাচুসেটস মার্কিন যুক্তরাষ্ট্র ৯১০ ১৪০টির বেশি কর্মশালা, প্যানেল ও পারফরম্যান্স অনুষ্ঠিত হয়; "বিশ্বের সবচেয়ে বড় উভকামী কর্মীদের সমাবেশ" ৬ষ্ঠ আইসিবি ২৫–২৮ আগস্ট ২০০০ ম্যানচেস্টার বিশ্ববিদ্যালয় যুক্তরাজ্য ২৬৫ এই অনুষ্ঠানটি যুক্তরাজ্যের অষ্টাদশ বাইকন সম্মেলনের সাথে একত্রে অনুষ্ঠিত হয় ৭ম আইসিবি  ২৫–২৮ অক্টোবর ২০০২ সিডনি অস্ট্রেলিয়া ৮০ সিডনি গে ও লেসবিয়ান মার্দি গ্রাস এবং গে গেমস-এর সাথে মিলিতভাবে অনুষ্ঠিত ৮ম আইসিবি ৫–৮ আগস্ট ২০০৪ মিনেসোটা বিশ্ববিদ্যালয়—টুইন সিটিজ ক্যাম্পাস মিনিয়াপোলিস, মিনেসোটা মার্কিন যুক্তরাষ্ট্র ২২৫ এই সম্মেলন একটি উভকামী সংগঠন প্রকল্প  দ্বারা আয়োজিত হয়েছিল। ৯ম আইসিবি ১৫–১৮ জুন ২০০৬ রাইয়ার্সন বিশ্ববিদ্যালয় টরন্টো কানাডা ২০০ এই সম্মেলন টরন্টো উভকামী শিক্ষা প্রকল্প দ্বারা আয়োজিত হয়। এতে ৫৭টি কর্মশালা ছিল এবং ডঃ লোরেইন হাচিনস ও গবেষক ট্রেভর জ্যাকস বক্তৃতা দেন। ১০ম আইসিবি ২৬–৩০ আগস্ট ২০১০ লন্ডন যুক্তরাজ্য ৪৫৪ এই অনুষ্ঠানটি যুক্তরাজ্যের-২৮ তম বাইকন সম্মেলনের সাথে একত্রে অনুষ্ঠিত হয়। ৯ম আইসিবি-তে এটি ১১তম হিসেবে ঘোষণা করা হয়েছিল, তবে ১০ম আইসিবি-র জন্য তাৎক্ষণিক কোনো আয়োজক ছিল না। পরবর্তীতে ২০০৮ সালে রোড আইল্যান্ড, মার্কিন যুক্তরাষ্ট্রে একটি পরিকল্পিত সম্মেলন বাতিল হয়ে যায়। ফলস্বরূপ, ২০১০ সালে যুক্তরাজ্যে অনুষ্ঠিত আইসিবি-ই ছিল ১০ম।

 তথ্যসূত্র 

 বহিঃসংযোগ 

 "উভকামী সম্মেলন কেন গুরুত্বপূর্ণ" ডেনিস পেন লিখেছেন পেন পয়েন্টস (জুন ২০০৪)

বিষয়শ্রেণী:আন্তর্জাতিক এলজিবিটিকিউ সংগঠন